Kosovo – identitet i demokratija\n„Slučaj Kosovo“ ni u kom smislu nije okončan. Razlog za to nije samo činjenica da ubedljiva većina zemalja članica UN nije priznala jednostrano proglašenu nezavisnost južne srpske pokrajine, kao ni druga činjenica da tzv. Republika Kosovo - budući nastala iz direktnog pravnog nasilja kršenja povelje UN i Helsinškog završnog akta – egzistira u stanju pravnog vakuma koji joj na najneposredniji način onemogućava članstvo i u većini drugih međunarodnih institucija, a samim tim i praktično funkcionisanje i opstanak. „Slučaj Kosovo“ ostaće otvoren duži niz godina, možda i decenija, kako na planu legaliteta i legimiteta tako i na planu konkretne empirije i situacije na terenu – a nijedan od ovih faktora ne ide u prilog ideji realizacije Kosova kao nezavisne države. Prvi, zbog čina ozbiljnog ugrožavanja međunarodnog pravnog i političkog poretka, drugi zbog činjenice da će Kosovo na duži rok nalikovati nefunkcionalnom entitetu pod svojevrsnim međunarodnim protektoratom i da na terenu de facto postoji podeljenost u institucionalnom funkcionisanju između srpske i albanske zajednice. Ovi faktori, međutim, iako ukazuju na izuzetnu složenost pitanja, ipak ne znače da će „slučaj Kosovo“ biti pohranjen u arhivu, poput teškog, mučnog i zamršenog slučaja za koji ne postoji dovoljno činjenica ili „dovoljan broj svedoka“ (ideja zamrznutog konflikta).\nNaprotiv. Za očekivati je da će pitanje Kosova u narednom periodu ostati u žiži interesovanja ne samo Srbije i Balkana, već i SAD, Evrope i Rusije kao i niza drugih zemalja. Razlog za ovo ne leži samo u sferi očiglednih i bez sumnje vrlo važnih, geostrateških interesa vodećih sila - poput baze Bondstil, pozicioniranja NATO-a i, obratno, indukovanog ovim akcijama, povratka Rusije na Balkan - već se odnosi i na dva strukturno drugačija momenta tj. na značaj simboličke ravni kosovskog presedana. Dok, naime, na real-političkom planu uspeh kosovske (ne)zavisnosti znači važan poen u međunarodnoj utakmici novog odmeravanja snaga Istoka i Zapada, na simboličkom planu ulog je zapravo još mnogo veći. Reč je o specifičnoj istorijskoj ulozi koju „slučaj Kosovo“ ima i to u dvostrukom smislu. S jedne strane, naime, zeleno svetlo od strane SAD i vodećih evropskih država za jednostrano proglašenje nezavisnosti, a potom i priznanje ovog nelegalnog akta, demonstrirali su da je vrlo verovatno da pitanje statusa Kosova sobom nosi promene na svetskoj političkoj sceni čije posledice po međunarodno pravo i međunarodnu politiku u celini predstavljaju više od kolateralne nevolje. Istorijska uloga „slučaja Kosovo“ u tom smislu odnosi se na sasvim mogućno nastojanje SAD da otvorenim kršenjem međunarodnog prava i ignorisanjem institucija poput UN obeleže početak uspostavljanja novog modela za međunarodnu politiku u cilju ekspanzije dalje dominacije SAD, bilo kroz reformu postojećih ili izgradnju novih međunarodnih institucija (Abramovic, Gelb). Tako bi se „slučaj Kosovo“ u istorijskom kontekstu pojavio kao simbol nove teorije i prakse međunarodne politike, ili, tačnije, kao sistematski osmišljen pokušaj od strane SAD da se postojeća zapadna politička praksa prevlada u korist nove geopolitičke vizije rukovođene interesima transatlanske zajednice.\nOvo takođe odgovara realizaciji ideje o „društvu demokratija“ („a Concert of Democracies“), kao zajednice „demokratskih naroda“, iz koje bi Rusija, Kina i mnoge druge zemlje bile isključene (Frolov, Rahr). Priznanje kosovske nezavisnosti na taj način pojavilo bi se kao prvi fait accompli kojim se mišljenje velikog broja država kao i SB UN stavlja ad acta tj. kao prvi čin na temelju kojeg se i u budućnosti osnovne institucije međunarodnog prava kao i značajni politički akteri mogu zaobići od strane samoproklamovanog „demokratskog društva“.\nTakva vrsta „demokratskog društva“ u nastajanju, koja se mogla uočiti u spoljnoj politici SAD poslednjih godina, na primeru Kosova potvrdila je svoje važenje i u politici vodećih zemalja članica EU. U tom kontekstu, drugi simbolički značaj „slučaja Kosovo“ počiva u činjenici da su odnosom prema kosovskoj nezavisnosti glavne evropske institucije dovele u pitanje evropski identitet i smisao Evrope kao zajednice, bilo da se ona razumeva kao zajednica prema pravu ili prema vrednostima. Kršenjem povelje UN kao i sopstvenih principa i ugovora (ugovor o EU, ugovor o osnivanju EZ), nelegitimnom odlukom o slanju misije Euleks i strategijom o fazama priznavanja sačinjenom u okvirima Kontakt grupe, EU je odabrala stranu politike intervencionizma, suprotnu bilo kakvoj ideji demokratije. U godinama koje dolaze Evropa će zato morati da uloži izuzetne napore ukoliko joj je stalo do formiranja vlastitog političkog subjektiviteta. U protivnom, Evropa će zaista biti šahovska tabla na kojoj Vašington igra sa Rusijom a posledice „evropske“ odluke o priznanju Kosova ne samo da neće doprineti miru i stabilnosti u regionu već će ih na direktno ugroziti.\nIstorijski značaj odnosa Srbije prema svojoj južnoj pokrajini, s druge strane, sastoji se upravo u konkretnom oživljavanju i realizaciji ideje o evropskom identitetu tj. o specifičnoj neodvojivosti srpskog i evropskog identiteta u ovom istorijskom kontekstu. Zalaganje za očuvanje Kosova i Metohije u sastavu Srbije predstavlja jedinstven čin istovremene odbrane ideje i nacionalnog i transnacionalnog identiteta i u tome je njegova posebnost. Politikom prema Kosovu i stavom o nužnosti očuvanja teritorijalnog integriteta Srbija se našla u situaciji da brani oba oblika, kao i poziciju principijelne demokratske politike kojom je potvrdila sopstveni evropski identitet. Jer Zapad priznanjem jednostrane nezavisnost nije zadao težak udarac samo međunarodnom poretku već i demokratiji, kao i sopstvenom celokupnom sistemu vrednosti. Zato je pouka o Kosovu u bitnom smislu pouka o demokratiji, što je jedan od razloga zbog čega i sa priznavanjem i prohodavanjem nove države stvari ne idu kao što je planirano.\nU zavisnosti od toga kako će se u narednom periodu kosovsko klupko odmotavati, pokazaće se i koliko su i međunarodno pravo i međunarodne insitucije poput UN još uvek važne. Pokazaće se takođe i da li će Evropa i dalje bespogovorno igrati „demokratski tango“ sa SAD u nastajućem „društvu demokratija“, što bi za posledicu imalo otvaranje novog poglavlja konfrontacije Zapada sa Rusijom. A u tom slučaju ne treba imati sumnje da će Rusija težiti tome da povrati svoj međunarodni ugled i uticaj. Ukoliko više ne bude relevantnih međunarodnih institucija u kojima je to moguće, ona će to činiti na druge načine.\n(U skraćenoj formi ovaj tekst pojaviće se na engleskom jeziku u briselskom magazinu „In Press“, No.3. maj 2008.)


Dodik BRUTALNO odgovorio budućem premijeru lažne države: “Ako oni hoće veliku Albaniju, MI ĆEMO SE PRVI UJEDINITI!” – Portal za sve nacije i sve generacije\nHome / Vijesti / Dodik BRUTALNO odgovorio budućem premijeru lažne države: “Ako oni hoće veliku Albaniju, MI ĆEMO SE PRVI UJEDINITI!”\nadmin 10 Oktobra, 2019\tVijesti Leave a comment 581 Views\nKurti je juče ponovio da se zalaže za nacionalno ujedinjenje Albanaca u okviru federacije.\nSrpski član Predsedništva BiH Milorad Dodik istakao je danas da bi usvajanje novih principa na Balkanu, koje zagovara Aljbin Kurti za Albance, u pokušaju da se stvori takozvana “velika Albanija”, važilo i za druge narode na Balkanu, pre svega Srbe:\n– Na Balkanu se ne mogu sprovoditi dvostruki standardi – da ono što je dozvoljeno jednom narodu, drugom nije, kako to misli Aljbin Kurti. Za to srpski narod nema razumevanja niti će ga ikad imati, jer ako je nešto dozvoljeno drugima, kako to za Šiptare odnosno Albance zagovara provokator Kurti, zašto onda i Srbima ne bi to isto bilo dozvoljeno – rekao je Dodik komentarišući izjavu lidera “Samoopređeljenja” Aljbina Kurtija da Kosovo i Albanija treba da se približe jedno drugom, da se integrišu u federaciju, kao Nemačka.\n– Ali stvaranje takozvane ”velike Albanije”, kakvu ovih dana najavljuje mogući kandidat za premijera samoproglašenog Kosova Aljbin Kurti, značilo bi uvođenje i usvajanje nekih novih principa na Balkanu – istakao je Dodik.\n– U okviru Evropske unije ne može se dogoditi nacionalno ujedinjenje Albanaca – rekao je Kurti u intervjuu za KTV.\nPrevious Kurtijevim izborom PRETI NOVO LEDENO DOBA za region! Srbi na KiM će ostati ujedinjeni!\nNext PROFESOR MILOŠ KOVIĆ UPOZORAVA SRBE: Ono što sada traže od Severne Makedonije vodi poništavanju države! Neka nama Srbima bude za nauk!


Radivojević napušta Zvezdu\nVicešampion Srbije neće iskoristiti mogućnost produžetka saradnje sa Vukom Radivojevićem pa će iskusni bek morati da potraži novu sredinu.\nVenger vidi priliku za Arsenal\nArsen Venger, menadžer Arsenala, izjavio je da će stabilnost tima pomoći klubu da ostvari ciljeve u narednoj sezoni.\nUI - "Delfini" lako do polufinala\nUniverzitetska vaterpolo reprezentacija Srbije plasirala se u polufinale 27. Letnje Univerzijade u Kazanju pobedivši Japan sa 15:7 u četvrtfinalnom okršaju.\nPešić: "Nismo 'krali' od Zvezde, Dilejnija želimo odavno"\nTrener minhenskog Bajerna nije znao da se i Crvena zvezda Telekom interesovala za Malkoma Dilejnija sve dok Amerikanac nije stigao u Bavarsku.\nKežman: "Potreban nam je Oumaru"\nSavetnik predsednika FK Vojvodina priznao je da postoji interesovanje turskih i kineskih klubova za Abubakara Oumarua ali je dodao da nije isključeno da Kamerunac ostane u klubu jer je potreban ekipi u nastupajućoj sezoni.\nJunajted krade Jovetića "Građanima"\nStevan Jovetić se nalazi u pregovorima sa Mančester Sitijem, ali se u trku uključio i Mančester Junajted koji će pokušati da pokvari posao gradskim rivalima.\nBekrić: "Jedan od najlepših dana u životu!"\nSrpski atletičar Emir Bekrić rekao je danas nakon osvajanja zlatne medalje na Evropskom prvenstvu za mlađe seniore u Tampereu, u Finskoj, da je to jedan od najlepših trenutaka koje je doživeo u životu.\nJork na kratko zamenio Mojesa\nDejvid Mojes je danas imao debi na klupi Mančester Junajteda, koji se završio porazom, a izgleda da su svi u klubu i dalje zbunjeni odlaskom Fergusona.\nRistovski odveo Pećinčane u Sloveniju\nFudbaleri Donjeg Srema nastaviće sa pripremama za novu sezonu u Sloveniji gde će odigrati i pet kontrolnih mečeva.\nKličko sumnja da će Povetkin ponovo odustati\nSvetski šampion u teškoj kategoriji Vladimir Kličko sumnja da će njegov izazivač ući u ring i pokušati da mu oduzme pojas.\nNavijači Rome: "Pjaniću vrati se u Srbiju"\nMiralem Pjanić, igrač Rome, se nalazi na meti navijača ovog kluba, koji ne mogu da mu oproste čestitku koju je uputio Senadu Luliću, strelcu jedinog gola u finalu Kupa Italije.\nEP - Ide nam i na pesku...\nRukometna reprezentacija Srbije koja se takmiči na EP na pesku uspela je da se domogne polufinala čime je prevazišla ciljeve postavljene pred početak takmičenja.\nTrentinu 14. etapa, Frum odoleva\nItalijanski biciklista Mateo Trentin iz Kvik Stepa pobedio je danas u 14. etapi biciklističke trke Tur d' Frans, dok je Britanac Kristofer Frum iz Skaja zadržao žutu majicu vodećeg u generalnom plasmanu.\nI Mesi je ljut na Rosela\nČini se kao da protivnici Barselone ovih dana i nemaju baš puno posla, sa obzirom na to da klub potresaju nekoliko većih i manjih afera, koji donekle onemogućavaju igračima da se u potpunosti fokusiraju na fudbal.\nJoš dva pojačanja za Radnički\nFudbalski klub Radnički iz Niša nastavio je da se pojačava za predstojeću sezonu a novi igrači kluba iz grada na Nišavi postali su Vladan Pavlović i Milan Svojić.\nNišta od debija, Nedović se povredio!\nZbog povrede skočnog zgloba Nedović će morati da propusti duel Letnje lige i posveti se oporavku a navijači Golden Stejta sačekaće kako bi ga videli na delu.\nLiverpul uspešno startovao\nLiverpul je u prvom prijateljskom meču ove sezone savladao ekipu Prestona rezultatom 4:0.\nIvanov zatražio transfer!\nPriča oko prelaska Bugarina Ivana Ivanova u Bazel neće biti završena konstatacijom Alberta Nađa da reprezentativac naših istočnih suseda nije na prodaju jer je iskusni štoper danas zatražio da mu se dozvoli prelazak u redove šampiona Švajcarske.\nPerez najavljuje još pojačanja\nPredsednik Real Madrida, Florentino Perez, izjavio je da će Real nastaviti da radi na dovođenju još pojačanja, i da se neće zaustaviti na do sada odrađenom poslu.


Datum Vreme Err(s) Lat Err(км) Lon Err(км) H ML I Регион/Google karta\n2016/09/11 14:45:58.7 1.1 41.998 +/-3.820 21.450 +/-2.896 6 2.1 III BJR Makedonija\n2016/09/11 14:07:21.0 1.1 41.997 +/-3.739 21.481 +/-2.347 0 2.0 III BJR Makedonija\n2016/09/11 13:30:24.6 1.2 41.986 +/-3.983 21.448 +/-2.573 0 1.9 III BJR Makedonija\n2016/09/11 13:19:11.9 1.0 42.038 +/-3.986 21.437 +/-2.512 9 2.4 III BJR Makedonija\n2016/09/11 13:14:26.8 2.1 42.012 +/-6.460 21.425 +/-4.743 3 2.6 III-IV BJR Makedonija\n2016/09/11 13:10:07.5 0.6 41.938 +/-2.644 21.518 +/-1.891 10 5.0 VII BJR Makedonija\nVodeći se ovim podacima, možemo pretpostaviti da se tlo u predelu Skoplja smiruje, to jest da su naknadni potresi posle ova dva najjača, zapravo afteršokovi, odnosno smirivanje tla i ponovno uspostvljanje ravnotežnog stanja. Nezahvalno je govoriti u ovom trenutku da li će eventualno biti još potresa, ali se nadamo da će Skoplje i ostatak Makedonije noćas mirno da spava.\nEvo kako je Republički seizmološki zavod registrovao makedonske potrese u blizini Niša\nSa druge strane, ovaj deo balkana pamti i razornije zemljotrese, kao na primer onaj od 26.7.1963. godine koji se desio u 5:17 minuta po lokalnom vremenu, a pogodio je neposrednu okolinu Skoplja. Zemljotres nije bio dug, trajao je svega dvadesetak sekundi, ali je snaga od oko 6.9 stepeni po Rihteru i dubina hipocentra od samo 6km dovelo do toga da je skoro ¾ grada bilo srušeno. Lokacija tog najjačeg zabeleženog potresa koji se desio na terotoriji Makedonije je prikazana na karti.\nSerija potresa koji su se danas desili na širem području Skoplja su zapravo bliski lokalitetu potresa iz 1963. godine. To ukazuje na trusnist područja ovog dela Balkana i povećava verovatnoću za ponovnim potresima ovakvog tipa.\nNa sledećoj slici se vide lokaliteti današnje serije potresa\nZvuk seizmičkog talasa makedonskog zemljotresa koji je rigostrovao seizmološki zavod u Ankara zvuči ovako:


Urušavanje privrede eurozone: Indeks menadžera nabave najniži od 1998. godine - Indikator.ba\nUrušavanje privrede eurozone: Indeks menadžera nabave najniži od 1998. godine\n24.3.2020 15:11 | Indikator.ba\nPrivredne aktivnosti u eurozoni naglo su pale u martu zbog mjera koje vlade preduzimaju kako bi zaustavile širenje virusa korona, ograničavajući putovanja i tražeći od građana da ostanu kod kuće, pokazuje izvještaj Markita.\nIndeks menadžera nabave (PMI) potonuo je u martu nešto više od 20 bodova u odnosu na februar, na 31,4 boda, najniži nivo od 1998. godine kada je londonska komapnija za prikupljanje i obradu ekonomskih podataka počela da objavljuje izvještaje.\n- Urušavanje poslovnih aktivnosti širom eurozone u martu uveliko je nadmašilo čak i ono čemu smo svjedočili na vrhuncu globalne finansijske krize, konstatuje glavni poslovni ekonomista Markita Kris Viliamson.\nPrema njegovim riječima, vrijednost indeksa signalizira pad BDP-a na tromjesečnom nivou za oko dva odsto, koji bi mogao biti još i veći ako vlade u narednim mjesecima posegnu za još restriktivnijim mjerama obuzdavanja virusa.\n- Nagli pad aktivnosti zabiljžen je u Francuskoj, Njemačkoj ali i u ostatku eurozone pod uticajem nastojanja vlada da sve oštrijim mjerama obuzdaju širenje virusa korona, primjećuje ekonomista londonske firme.\nPosebno je teško pogođen uslužni sektor, bilježe u Markitu, dodajući da su ograničenja kretanja i izolacije najveći udarac zadale restoranima, turizmu i organizatorima putovanja.\nIndustrija je takođe bilježila pad aktivnosti, iako nešto blaži nego u februaru. Virus je snažno pogodio potražnju i u uslužnom i u proizvodnom sektoru, napominju u londonskoj kompaniji.


Publikacije jagodinske biblioteke predstavljene na Pravoslavnom bogoslovskom fakultetu u Beogradu | Info centrala\nNaslovna Kultura Publikacije jagodinske biblioteke predstavljene na Pravoslavnom bogoslovskom fakultetu u Beogradu\nPublikacije jagodinske biblioteke predstavljene na Pravoslavnom bogoslovskom fakultetu u Beogradu\nU četvrtak, 27. maja u amfiteatru Pravoslavnog bogoslovskog fakulteta u Beogradu predstavljene su knjige su nastale u saradnji Narodne biblioteke u Jagodini i Arhijerejskog namesništva beličkog.\nReč je o knjigama „Stare rukopisne i štampane knjige na teritoriji Arhijerejskog namesništva beličkog“ i „Rukopisna i stara štampana knjiga na teritoriji Pomoravskog okruga“ autora Milomira Todorovića, protonamesnika i Nade Dimitrijević, diplomiranog bibliotekara savetnika. O knjizi su, pored autora, govorili i dr Zoran Ranković, dekan Pravoslavnog bogoslovskog fakulteta, dr Žarko Vojnović, načelnik Odeljenja za bibliografiju Narodne biblioteke Srbije i dr Vladan Trijić, načelnik Odeljenja za arheografiju Narodne biblioteke Srbije.\nDelegaciju jagodinske biblioteke prisutnu na prezentaciji predvodio je direktor dr Marko Bojić, koji je ovu priliku iskoristio da sa čelnicima Pravoslavnog bogoslovskog fakulteta u Beogradu obavi razgovor o modalitetima eventualne buduće saradnje.\nPrethodni tekstSa Palmom u Paraliji 500 radnika iz 25 zdravstvenih ustanova u Srbiji\nSledeći tekstSledećeg utorka bez vode deo Jagodine


Vučić najavio kadrovske promene u SNS: Neki se ponašaju bahato - PRIJEPOLJE INFO\nNaslovna PRIJEPOLJE POLITIKA Vučić najavio kadrovske promene u SNS: Neki se ponašaju bahato\nPredsednik Srbije i Srpske napredne stranke Aleksandar Vučić rekao je danas da se Srbija nakon promene administracije u Americi nalazi u teškoj poziciji i da očekuje dodatni pritisak oko ispunjavanja zahteva za priznanjem Kosova. Nakon sednice predsedništva SNS-a, Vučić je ponovo najavio da stranku očekuju kadrovske promene i da će “bahate” zameniti mladi.\nPredsednik Srbije Aleksandar Vučić ocenio je večeras da se može očekivati „koncentrisani“ pritisak EU i SAD na Srbiju povodom pitanja Kosova.\nVučić je posle sednice Predsedništva Srpske napredne stranke rekao da je pred Srbijom „težak period“ u kom će kako je ocenio, biti izložena „svim mogućim pritiscima, kampanjama i neistinama“.\n„Za očekivati je koncentrisani pritisak EU i SAD na Srbiju da ispunimo zahteve oko kako Vašington neskriveno kaže, priznanja Kosova dok će EU koristiti nešto drugačiji rečnik ali će ići ka istom cilju“, rekao je Vučić.\nOcenio je da će biti i pokušaja ukidanja ingerencija vlasti Republike Srpske.\nGovoreći o rezultatima izbora na Kosovu, on je rekao da je Srpska lista ostvarila „apsolutnu dominaciju“ među Srbima na severu pokrajine a da je za „nijansu“ imala slabiji rezultat u srpskim sredinama južno od Ibra.\n„Preduzimaćemo korake i mere da se demokratskim sredstvima suprotstavimo nasilju albanskih političkih subjekata koji zloupotrebljavaju pojedine srpske predstavnike.”rekao je Vučić.\nPredsednik SNS je komentarisao i napad na sina srpskog političara sa Kosova Nenada Rašića.\nKako je ocenio oni koji se u Srbiji oslanjaju na albansku antisrpsku kampanju optužili su za napad njega i Srpsku listu iako je u pitanju „zakazana tuča dečaka“ i „svađa oko devojke”.\n„Ćutao sam 24 časa o tome i samo sam gledao kakve će laži dalje da šire. Imamo sve podatke, tuča je zakazana tri dana ranije, 20 na 20. Nemojte da pokazujemo ko je koga prvi udario. Sin Nenada Rašića je došao na zakazanu tuču jer škola u Lapljem Selu tog dana nije ni radila. Kakve sve to veze ima sa Srpskom listom“, upitao je Vučić.\nSmene unutar stranke\nPredsednik SNS Aleksandar Vučić izjavio je da se deo članova Srpske napredne stranke ponaša bahato zbog čega je još jednom najavio kadrovske promene unutar stranke.\nOn je podsetio da je i pre šest godina na sednici Glavnog odbora SNS rekao da će do promena unutar stranke doći kada vidi da se „deo ljudi ponaša bahato“, nalik na prošlu vlast.\n„Jedan deo ljudi se, nažalost, tako ponaša. Srećom, većina i dalje ne. Ali, da bismo to predusredili, moraćemo da pravimo rezove u SNS“, naglasio je Vučić i dodao da će doći do „ozbiljnog“ podmlađivanja stranke.\nVučić je istakao i da je nemoguće da nijedan od 20 ministara Vlade Srbije ništa nije radio za vikend i dodao da to nije dobro i da su to stvari koje moraju da se menjaju.\n„Molim da budem među prvih deset za ispitivanje porekla imovine“\nPredsednik Srbije Aleksandar Vučić zatražio je i da bude među prvih deset osoba čija će se imovina ispitati na osnovu Zakona o utvrđivanju porekla imovine čiji se predlog izmena razmatra u Skupštini Srbije.\n„Važno je za građane da imaju poverenje u svog predsednika. Da čuju šta je istina, jer se ispituju i najbliži srodnici. Da čuju gde su ti hektari zemlje, pekare, vinogradi i restorani“, rekao je Vučić posle sednice Predsedništva Srpske napredne stranke.\nVučić je zamolio nadležne, ako može, da se prijavi za ispitivanje porekla imovine.\nPrethodni tekstTandir:Danas potpisan ugovor za sanaciju deponije,to je veliki dan za opštinu a i visokonaponska i niskonaponska mreža moraju da se mijenjaju u Prijepolju …\nSledeći tekstDržava ratarima smanjila podsticaje po hektaru\nZavršni skup SPP-a u Prijepolju – SPECIJALNA EMISIJA ( VIDEO)


Na prodaju čuvena vila Hjua Hefnera\nČuvena kuća osnivača erotskog časopisa Plejboj Hjua Hefnera koji je u tom zdanju organizovao brojne zabave, prodaje se za 200 miliona dolara, saopšteno je danas na američkom sajtu TMZ.\nPreduzeće „Plejboj“ odredilo je cenu od 200 miliona dolara za vilu u luksuznoj četvrti Beverli Hils u Los Andjelesu, mada stručnjaci za nekretnine smatraju da kuća vredi izmedju 80 i 90 miliona dolara.\nKupci će biti u mogućnosti da posete kuću i sve prostorije osim Hefnerove sobe, naveo je TMZ i dodao da je uslov kupcima da Hefner ostane u toj kući do smrti.\nKuća je sagradjena u gotskom stilu 1927. godine i mnogi posetioci su rekli da nije u dobrom stanju.\nHefner, rodjen 1926. godine, osnivač je erotskog časopisa Plejboj koji je prvi put štampan 1953. godine.


RTCG - Radio Televizija Crne Gore - Nacionalni javni servis :: Društvo :: Za upotrebu mobilnih stanica podnijeti zahtjev\nMUP DF-U 11. 03. 2013. 21:44 >> 21:35 0\nZa upotrebu mobilnih stanica podnijeti zahtjev\nMinistarstvo unutrašnjih poslova raspolaže sa tri mobilne stanice za zamjenu starih ličnih karata, a za njihovu upotrebu je, kako su saopštili, potrebno podnijeti zahtjev područnoj jedinici tog Vladinog resora.\nČlanovi Odbora za odbranu i bezbjednost iz Demokratskog fronta zatražili su da MUP u najkraćem roku pokrene i profesionalno realizuje akciju zamjene starih ličnih karata, kojima je istekao rok važenja, sa novim koje sadrže i biometrijske podatke.\nOni su, u pismu ministru Rašku Konjeviću, naveli da su ih aktivisti DF-a iz Nikšića obavjestili da postoje indicije da su službenici MUP-a selektivno obilazili samo glasače vladajuće koalicije i njima omogućavali zamjenu starih ličnih karata.\nIz MUP-a su pojasnili da građani, u propisanoj proceduri, podnose tom Vladinom resoru zahtjeve za davanje odobrenja za upotrebu mobilne stanice i izdavanje dokumenata starim i bolesnim, odnosno uzimanje biometrije na adresi podnosioca zahtjeva, na osnovu dostavljene dokumentacije.\n„Za realizaciju zahtjeva za upotrebu mobilne stanice na adresi stranke treba imati u vidu da Ministarstvo raspolaže sa tri mobilne stanice, koje se, shodno potrebi, odnosno broju podnijetih zahjeva, raspoređuju na teritoriji Crne Gore“, kaže se u saopštenju.\nIz MUP-a su istakli da je u pitanju redovna aktivnost Ministarstva, koja se realizuje shodno tehničkim mogućnostima, prema svim podnijetim zahtjevima, a na osnovu plana obilaska određene teritorije.\n„Napominjemo da je u prethodnom periodu Ministarstvo više puta produžavalo zakonski rok, kako bi što veći broj građana zamjenio stare lične karte. Takođe, podsjećamo da je javnost više puta obavještavana o zakonskim rokovima i procedurama za zamjenu starih ličnih karata“, kazali su iz MUP-a.\nIz Ministarstva podsjećaju i da, za dalju realizaciju zamjene starih ličnih karata, upotrebom mobilne biometrije, zahtjev za odobrenje mora biti prethodno podnijet MUP-u, kako bi se u propisanoj proceduri izvršilo izdavanje dokumenata.\nIz MUP-a su podsjetili građane na njihovu obavezu da zamjene stare lične karte.\n„Kao i da u slučaju potrebe izdavanja dokumenata starim i bolesnim licima, zahtjev za upotrebu mobilne stanice treba podnijeti područnoj jedinici MUP-a, kao bi zahtjev za odobrenje za upotrebu mobilne stanice bio blagovremeno i efikasno riješen“, kaže se u saopštenju.


Majami trijumfovao u reprizi velikog finala iz prošle sezone, Bjelica prosečan u porazu Sakramenta [VIDEO] - Sportska centrala\nMajami trijumfovao u reprizi velikog finala iz prošle sezone, Bjelica prosečan u porazu Sakramenta [VIDEO]\n21 feb 2021. 10:45\nKošarkaši Sakramenta poraženi su od Čikaga, a Nemanja Bjelica je na parketu proveo 12 minuta.\nSrpski reprezentativac je ubacio 9 poena, uz 3 skoka i 1 asistenciju, a iz igre je šutirao 3/7 (1/3 za 3p, 2/4 za 2p). Begli III bio je najefikasniji kod Kingsa sa 26 poena, Hild je dodao 23, a Foks 20 poena. Kod Bulsa najbolji je bio LaVin sa 38 poena i sjajnim procentom šuta iz igre, 15/20.\nKošem Rozijera uz zvuk sirene Golden Stejt je poražen od Šarlota. Rozijer je bio najefikasniji kod Hornetsa sa 36 poena, a u poraženom timu, koji je bio bez Stefa Karija, istakao se Ubre jr sa 25 poena.\nNeizvesno je bilo i u reprizi velikog finala iz prethodne sezone. Majami je trijumfovao protiv LA Lejkersa, a koš za pobedu postigao je Vesli Metjus 8 sekundi pre kraja. Nan je predvodio Majami sa 27 poena, Batler je ubacio 24, a Adebajo 16 poena uz 10 skokova. Kod Lejkersa Kuzma je bio najefikasniji sa 23 poena, Džejms ga je pratio sa 19, dok je Herel sa klupe dodao 18 poena i 10 skokova.\nČikago – Sakramento 122:114\nŠarlot – Golden Stejt 102:100\nLA Lejkers – Majami 94:96\nMemfis – Finiks 97:128\nPortland – Vašington 111:118\nFudbalZile- 26 feb 2021. 19:46 0\nFudbaleri Inđije ne samo da nisu uspeli prvi put da savladaju već su doživeli vrlo ubedljiv poraz. Trener Dejan Čelar...\nZile- 26 feb 2021. 19:37\nNekadašnji košarkaš Crvene zvezde, Nikola Radičević, sezonu će završiti u Poljskoj. Radičević, koji je za crveno-bele nastupao u sezoni 2017/18, napustio je Promiteas i karijeru...\nNBA liga izrekla drakonsku kaznu Maliku Bizliju (VIDEO)\nKošarkaDarkoT- 26 feb 2021. 17:26 0\nNBA liga je objavila da je beka Minesote Malika Bizlija suspendovala čak 12 mečeva. Razlog tome je niz prekršaja koje je napravio u kratkom vremenskom...\nCedevita Olimpija produžila ugovor sa šefom struke\nKošarkaDarkoT- 26 feb 2021. 15:40 0\nKošarškaki klub Cedevita Olimpija je zadovoljna dosadašnjim radom šefa struke Jurice Golemca. Zbog toga su se odlučili da mu ponude novi ugovor koji će...\nPartizan sa Metropolitanom neće igrati u Beogradu\nKošarkaDarkoT- 26 feb 2021. 14:36 0\nUtakmica 6. kola TOP 16 faze Evrokupa, u kojoj Partizan treba da ugosti Metropolitan iz Francuske, neće se odigrati u Beogradu. Naime, gosti su tražili...


Čačanska banka: Subvencionisani krediti za uštedu energije | Kamatica\nČačanska banka: Subvencionisani krediti za uštedu energije\nU nastojanju da svojim klijentima uvek pruži najbolje bankarske usluge i proizvode na polju uštede eneregije, Čačanska banka je uzela aktivno učešce u Programu finansiranja projekata unapređenja energetske efikasnosti u 2012. godini ciji je nosilac Fond za zaštitu životne sredine.\nProgramom je predviđeno finansiranje izvođenja radova i nabavke opreme kojima se unapređuju energetska svojstva individualnih stambenih objekata. Širok spektar namena obuhvata projekte koji se odnose na relativno jednostavna rešenja i niže investicije poput izolacije objekata i zamene spoljašnje stolarije, ali i na projekte ugradnje toplotnih pumpi i solarnih panela, za koje su ulaganja relativno visoka.\n-Kao jedna od najaktivnijih banaka na polju finansiranja energetski efikasnih projekata na srpskom tržištu, želeli smo da našim klijentima omogucimo najbolje uslove za finansiranje ulaganja u energetski efikasne projekte. Dugogodišnje iskustvo na polju realizacije kredita za ovu namenu nam pruža mogućnost da klijentima izađemo u susret u izuzetno kratkom vremenskom roku. Naši klijenti, koji su u prethodno periodu investirali u projekte energetske efikasnosti, potvrđuju da je ta investicija predstavljala investiciju za buducnost. Nastojaćemo da što efikasnijom realizacijom zahteva doprinesemo poboljšanju kvaliteta stanovanja u njihovim domovima - istakli su iz Službe za upravljanje ponudom stanovništvu.\nFizičkim licima su na raspolaganju krediti u dinarima bez valutne klauzule sa rokom otplate do 60 meseci i maksimalnim iznosom do 1.500.000 dinara. U ponudi su i krediti sa valutnom klauzulom vezanom za evro uz rok otplate do 84 meseca, maksimalnim iznosom do 15.000 evra i obaveznim učešcem od 30% od vrednosti investicije.\nKrediti u dinarima bez valutne klauzule\nNaziv: Subvencionisani krediti za uštedu energije\nIznos: U zavisnosti od kreditne sposobnosti korisnika kredita, maksimalni iznos 1.500.000,00 dinara\nRok otplate: do 60 meseci\nNominalna kamatna stopa (fiksna, na godišnjem nivou): 7.90%\nNaknada za obradu zahteva: 1.00% jednokratno\nObezbedenje: bez žiranta za iznos do 650.000,00 dinara.\nIznos: U zavisnosti od kreditne sposobnosti korisnika kredita, maksimalni iznos 15.000,00 evra\nNominalna kamatna stopa (fiksna, na godišnjem nivou): 2.00%\nUcešce: min. 30.00% od iznosa profakture/fakture\nNaknada za obradu zahteva: 0.50% jednokratno\nObezbedenje: bez žiranta za iznos do 5.000,00 evra


Tanjug 3. septembra 2021. 08:40\nTEL AVIV – Izraelske trupe su danas pucale i ubile jednog Palestinca duž granice sa Gazom, kada je stotine ljudi zapalilo gume i bacalo kamenje, saopštilo je ministarstvo zdravlja u Gazi.\nIzraelska vojska je saopštila da se preko 1.000 Palestinaca okupilo duž granice, bacajući eksploziv i paleći gume, prenosi agencija Rojters.\n„Trupe IDF-a (izraelske vojske) raspoređene u tom području koriste sredstva za suzbijanje nereda, uključujući po potrebi i živu vatru i metke 22 kalibra“, navodi se u saopštenju vojske, a prenosi agencija Rojters.\nMinistarstvo zdravlja u Gazi je saopštilo da je ubijeni muškarac pogođen metkom u trbuh. U izraelskoj vatri ranjeno je još pet osoba, uključujući i dete koje je u kritičnom stanju, navodi se u saopštenju.\nPalestinci su ove nedelje organizovali noćne proteste duž granice kako bi izrazili protest zbog blokade te teritorije.


Transport robe u/iz evropskih država - Transport robe\nVeliko iskustvo koje imamo u transportu robe širom Evrope omogućava nam da ponudimo ovu uslugu po najpovoljnijim cenama, u najkraćem roku i sa najvećom sigurnošću. Ugovorima koje imamo sa velikim brojem evropskih prevoznika, možemo garantovati neograničen transport svih vrsta roba bilo gde širom Evrope i Evropske Unije.\nU roku od najviše 7 dana možete očekivati da će transport vaše robe biti organizovan. Robu u zemlje Jugoistočne Evrope transportujemo svakodnevno, dok robu za baltkičke zemlje transportujemo jednom nedeljno. Otuda i najveći period čekanja od 7 dana za početak transporta vaše robe.\nCeo transport robe u Evropi možemo organizovati na više načina ili kombinacijom nekih od ovih načina transporta:\nPosebna usluga koju preporučujemo svima onima koji šalju manje količine robe je zbirni transport robe, čime se može uštedeti novac i vreme. Naime, više manjih pošiljki se stavlja u jednu veliku i na taj način brže i jeftinije transportuje roba širom Evrope.\nVeliki vozni park u kome se nalaze vozila raznih tipova, nam omogućava da prevezemo svaku vrstu robe bilo da je to smrznuta roba, rasuti teret, opasne materije ili specijalni teret.\nTransport robe se odigrava jako jednostavno po sitemu “od vrata od vrata”. Vi nam javite gde preuzimamo robu i gde je odredište bilo gde u Evropi na koje je vozimo. Sve to jer pored transporta robe, obavljamo i dodatne usluge kao što su:\nPriprema i utovar robe za transport\nPo potrebi prevoz do luke, aerodroma ili železnice\nŠpediteske i carinske usluge\nPraćenje samih pošiljki tokom transporta\nObaveštavanje o trenutnoj lokaciji robe tokom transporta\nUkoliko Vam je potrebno skladištenje robe pre, posle ili u toku transporta, možete skladištiti u našem ili magacinskom prostoru naših partnera širom Evrope. Svi magacini su obezbeđeni i sigurni za skladištenje roba svih vrsta i gabarita.\nSva vozila naše kompanije imaju ugrađen GPS sistem, pa je moguće pratiti njihovu, kao i lokaciju robe u svakom trenutku.\nUgovorom o transportu, roba je osigurana od bilo kakve štete onog trenutka kada je preuzmemo od Vas. Ukoliko želite dodatno osiguranje, moguće je da osigurate robu kod osguravajućih kuća Basler i Uniqa sa kojima imamo sklopljene partnerske ugovore.\nUkoliko Vas interesuje u koje države Evrope vršimo transport robe, možete saznati ovde.


Katarina Kraišnik evropska kadetska prvakinja u taekwondou – Visokoin.com\nKatarina Kraišnik evropska kadetska prvakinja u taekwondou\nMlada takmičarka Taekwondo kluba “Sarajevo“ i bh. reprezentativka Katarina Kraišnik je donijela Bosni i Hercegovini veliki uspjeh u olimpijskom taekwondou.\nOsvajanjem zlatne medalje, postala je evropska kadetska prvakinja za 2017. godinu.\nZajedno sa još 12 kadeta, članova kadetske taekwondo reprezentacije BiH, Katarina je nastupila na Evropskom kadetskom prvenstvu, koje se održalo u Budimpešti u Mađarskoj od 5. do 8. oktobra.\nNakon prilično dva neuspješna dana za reprezentaciju BiH u kojima su ostvarene samo dvije pobjede; u subotu, trećeg dana Evropskog prvenstva svojim je nastupom zablistala Katarina Kraišnik u kategoriji kadetkinja do 47 kilograma. Katarina je u prvoj borbi deklasirala slovensku predstavnicu rezultatom 29:0, u drugoj borbi se nakon malih poteškoća i vodstva ruske predstavnice sjajnim potezima vratila u borbu i pobjedila sa 23:21.\nU borbi za medalju je pobjedila jako dobru takmičarku iz Srbije sa 13:12, a u polufinalu još bolju Turkinju sa 19:10. U finalu se susrela sa ukrajinskom predstavnicom, koja nije imala odgovora na njezine silovite napade i taktičke kontre, tako da je Katarina pobijedila rezultatom 28:15 i postala prvakinja Evrope.\nOvo je veliki uspjeh za Katarinu, njezin klub, Taekwondo savez BiH i cijelu državu. Na ovom prvenstvu sudjelovalo je 460 takmičara iz 48 evropskih zemalja.\nKadetsku reprezentaciju BiH na ovom prvenstvu su vodili treneri Ibrahim Kolja, Petar Boban i Haris Husić.


Zeman optužio Ameriku za priliv nelegalnih migranata - 03.08.2015, Sputnik Srbija\nZa sadašnji priliv nelegalnih izbeglica u zemlje Evrope krive su SAD i države koje su isto tako vodile „nerazumnu“ politiku u Iraku, Libiji i Siriji, rekao je... 03.08.2015, Sputnik Srbija\npolitika, vesti, evropa, svet, češka, evropa, miloš zeman\n12:58 03.08.2015 (Osveženo: 16:19 05.10.2015)\nZa sadašnji priliv nelegalnih izbeglica u zemlje Evrope krive su SAD i države koje su isto tako vodile „nerazumnu“ politiku u Iraku, Libiji i Siriji, rekao je predsednik Češke Miloš Zeman u intervjuu listu „Blesk“.\n„Sadašnji migracioni talas (u Evropi) nastao je zbog lude ideje da se izvede invazija u Iraku, gde se navodno nalazilo oružje za masovno uništavanje, koje na kraju nije pronađeno. Desila se i zbog lude ideje da se zavede red u Libiji, a zatim u Siriji“, rekao on.\nSlične akcije su postale razlog za nastanak sadašnjih terorističkih režima što je dovelo do nekontrolisanog priliva nelegalnih imigranata u evropske zemlje, uveren je Zeman.\nPredsednik Češke je naglasio da su za to krive, ne samo SAD, već i one evropske države koje su koordinirasale akcije protiv Libije.\nOn je izjavio da namerava da predloži na narednoj sednici Generalne skupštine UN da se uspostavi sistem tzv. plavih šlemova — zajedničkih jedinica koje ulaze u tu organizaciju. Za sada bi ih činile specijalne snage koje će biti angažovane u likvidaciji baza za obuku terorista, smatra Zeman.\n„Upravo se tim i treba sada baviti, a ne upadati negde sa tenkovima, artiljerijom i pešadijom“, rekao je predsednik Češke.


Autor: Mohora Doru\nViše pokreta je nakon dolaska Srpske napredne stranke na vlast organizovalo proteste, čak i vrlo masovne, koji su na kraju svi odreda propali bez vidljivih rezultata. Ako krenemo od pokreta „Stop krvavim košuljama“ preimenovanog u pokret „1 od 5 miliona“ ovaj pokret je zapeo na promašenoj saradnji sa opozicionim strankama. Stranke su pokretu nametnule besmisleni sporazum po kome se obavezuju da neće učestvovati na izborim dok se za njih ne ispune demokratski uslovi, što je za sam narod u protestu bio nevažan detalj. Umesto borbe za pravni poredak, kažnjavanje izvršilaca krivičnih dela, posebno onih protiv naroda i države, te reformu nefunkcionalnog društvenog sistema, protesti su se sveli na podršku bojkotu izbora od strane opozicije. Čak ni u tome se nije uspelo jer su opoziciju dočekali još gori i manje demokratski uslovi, na narednim izorima na kojima je ipak učestvovala. Ekološki pokreti su takođe imali parcijalne, nepotpune zhteve o prestanku guranja reka u cevi, proterivanju velikog zagađivača Rio Tinta i prestanku drugih oblika zagađivanja, ali opet bez zahteva za pozivanje na odgovornost aktera zagađenja i bez zahteva za promenu sistema koji zagađivanje omogućuje. I ovi protesti su završili tako što, uprkos usvajanju zahteva protesta od strane vlasti, neke reke ostale u cevima a Rio Tinto nastavlja da sprovodi projekat kojim se uništava priroda Šumadije, a i šire. Iz ovih protesta se može zaključiti da nema značajnih rezultata narodnih protesta bez presudnih i sistemskih zahteva potrebnih za promene.\nU narednom period se mogu očekivati novi protesti. Prvenstveno bi ih mogla organizovati zeleno-leva koalicija “Moramo”, koalicija oko Narodne stranke i Stranke slobode i pravde, neki ekološki pokreti poput “Kreni-promeni” ili neke lokalne organizacije u Zrenjaninu, Smederedvu, Boru… Ovaj put bi međutim opozicija trebala nastupati i sa zahtevima koji mogu dovesti do suštinskih promena u društvu. Među njima se izdvajaju dve grupe zahteva koje bi jedan dosledan opozicioni pokret trebao da ističe. Prva grupa zahteva se odnosi na pozivanje na odgovornost izvršilaca kriminalnih aktivnosti protiv naroda i države. Radi se o raznim oblicima krađa budžeta, pronevera javnih sredstava, nezakonitim i promašenim investicijama na štetu građana, raznim oblicima zagađivanja i uništavanja prirodnog okruženja, trgovini uticajem, korupciji, zloupotrebi službenog položaja, poslovnom urušavanju javnih preduzeća i drugih instiucija, pa čak i o ubistvima i telesnim povredama sa političkom konotacijom. Ima puno dokaza o raznim oblicima kriminala i korupcije nad javnom imovinom i nad budžetskim sredstvima, na štetu države i naroda. Od novijih se izdvajaju pričinjena šteta od 500 miliona evra Elektroprivredi Srbije, krađa 2.500 tona pšenice iz robnih rezervi, gradnja velikog kineskog zagađivača, fabrike guma “Linglong” nasred plodne vojvođanske ravnice, promašena investicija u fabriku vode za piće u Zrenjaninu…\nNakon ogromnih zaduženja i krađa budžeta postoje kalkulacije da je od svakog stanovnika ove države ukradeno oko sto hiljada evra. Pored napada na džepove građana tu su međutim i napadi na njihovo zdravlje. Vazduh u Srbiji je najzagađeniji u Evropi. Seku se šume, dovodi prljava tehnologija stranih “investitora”, vazduh, voda i zemljište se zagađuju ubrzanim tempom a od zagađivanja ne odustaju uprkos protestima, obzirom da se niko ne poziva na odgovornost već se na protestima traži samo prestanak zagađenja ili obustava izvršenja donetih odluka. Kada se strasti smire stoga se kreće iznova, sa novim projektima zagađivanja koji donose masne provizije.\nPatriotske opozicione snage bi morale da prate veliki kriminal koji se čini iz redova vlasti i njoj bliskih ljudi, da prikupljaju podatke i dokaze do kojih mogu doći te da narod pozovu na proteste zbog malverzacija i krađa javne imovine koja se vrši, sa tim što bi najbolje bilo da se protesti održavaju opkoljavanjem lokacija na kojima se vršioci kriminalnih aktivnosti nalaze, držanjem istih pod opsadu, uz pozivanje organa gonjenja da iste uhapse i privedu pravdi. Ako pravosuđe, u ime naroda, neće da radi svoj posao, red je da sam narod, u svoje ime, zahteva pozivanje kriminalaca na odgovornost sve dok, nakon sistemskih promena tj. donošenja jednog narodnog ustava, to više ne bude bilo potrebno.\nPokazalo se da se volja naroda, izražena i kroz pravni poredak, ne može sprovoditi kroz institucije, te da stoga postoji neophodnost da se ona artikuliše na protestima. Svedoci smo činjenice da neoliberalno pravosuđe i inspekcijski organi svoj posao ne vrše bez pritisaka. Konformizam je postao njihov model ponašanja. Ne raditi a primati platu postala je idealna situacija, posebno ako bi se radom mogao zameriti vladajućoj strukturi koja te bira i razrešava.\nDruga grupa zahteva koja bi morala biti prisutna na protestima su zahtevi za sistemsko, trajno rešavanja problema visokog kriminala i zagađivanja prirode, bez potrebe za protestima, što bi trebalo sprovesti uvođenjem neposredne demokratije i stavljanjem društvenih kontrolnih institucija (pravosuđa i inspekcijskih organa) pod narodnu ingerenciju, odnosno donošenjem narodnog ustava u koji će se uvesti najviši demokratski i ekološki standardi. Tek uz insistiranje na ove dve grupe zahteva na narodnim protestima može doći do pozitivnih promena u korist naroda, uz smanjenje socijalnih razlika između građana, obezbeđivanje pravde i jednakosti, pristojan život za sve i obezbeđivanje ekološkog ambijenta za opstanak i prosperitet.


Netanjahu osigurao podršku većine poslanika za peti premijerski mandat - Izazov\nNovi magazin 16. aprila 2019. 14:00\nPremijer Izraela Benjamin Netanjahu osigurao je danas podršku većine članova parlamenta, Kneseta, pošto su ga još četiri partije predložile da obrazuje narednu vladu tokom zvaničnih konsultacija s izraelskim predsednikom Ruvenom Rivlinom.\nNetanjahua sada podržava 65 poslanika od ukupno 120. Njegov glavni rival Beni Ganc, lider saveza partija centra, ima podršku od samo 45 članova Kneseta, prenose izraelski mediji.\nVeruje se da sada predsednik nema dileme kome će poveriti zadatak da obrazuje vladu i da će mandatar biti Netanjahu.\nNetanjahu će, kako se očekuje, obrazovati koaliciju koja će se sastojati od njegove konzervativne partije Likud sa 35 ili 36 poslanika, ultraortodoksne verske partije Šas sa osam, Ujedinjene Tore judaizma sa sedam ili osam, Unijom desničarskih partija sa pet, partije centra Kulanu sa četiri i po svoj prilici nacionalističke stranke Izrael naš dom sa pet poslanika. Zvanični rezultati izbora biće sutra objavljeni.\nRivlin je danas ocenio da ni jedan drugi kandidat ne bi bio u stanju da obezbedi većinu.\nKonsultacije predstavnika partija s predsednikom počele su juče i danas se završavaju, a prenošene su prvi put uživo preko televizije.\nPredsednik Izraela će svoju odluku saopštiti sutra uveče kada Centralna izborna komisija dostavi zvanične rezultate.\nNakon što predsednik odredi mandatara on ima na raspolaganju 28 dana da obrazuje vladu sa mogućnošću produženja od dve nedelje.\nNetanjahu je neprekidno premijer već deset godina, a sada je na putu da peti put ukupno bude na toj funkciji i nadmaši prvog predsednika Vlade Izraela, oca nacije, Davida Ben Guriona koji je bio ne čelu zemlje 13 godina i 127 dana.


Oni su se sastali sa direktorom RTV Miodragom Koprivicom i predstavnicima rukovodstva te medijske kuće.\nKako su saopštili, od RTV Vojvodine se traži da u centralnoj informativnoj emisiji, Dnevniku u 17.00 časova, omogući njihovim učesnicima da predstave svoje zahteve, kao i da budu realizovane emisije u kojima će pod istim uslovima, kao i predstavnici vlasti, redovno učestvovati i predstavnici protesta, opozicione političke i druge organizacije.\nDirektor RTV Miodrag Koprivica potvrdio je da je primio pisane zahteve predstavnika protesta, ali ističe da se nisu saglasili oko teme izveštavanja i ocenama o tome kako je RTV informisala o protestima.\n- To ne znači da te razgovore ne treba da nastavimo. Ali, mi ovde imamo 28 strana teksta o tome kako je RTV i u kom vremenu izveštavala o protestima - rekao je Koprivica.\nDelove tih zahteva, kaže Koprivica, RTV smatra "pritiskom na uređivačku politiku javnog medijskog servisa".\n- To su pre svega zahtevi o minutaži u centralnim informativnim emisijama koje bi bile posvećene protestima. Rukovodstvo RTV ne bi volelo da neko na svom putu ka vlasti, pogazi javni medijski servis. Mi to nećemo dozvoliti nikome, mi branimo nezavisnost naših urednika, ja kao direktor imam odgovornost za osnovni proizvod, a to je program, a glavni i odgovorni urednici odgovaraju za svoji program i to im niko ne može uskratiti - rekao je Koprivica.\nDirektor RTV kaže da je svestan da je "deo građana nezadovoljan načinom na koji RTV izveštava o protestima", te da rukovostvo RTV nije "gluvo i slepo pa da to ne vidi".\n- Mi ćemo sve analizirati, daćemo odgovor i videćemo na čemu smo - rekao je Koprivica.\nPredstavnici protesta insistiraju na tome da nije reč o političkim zahtevima, već se oni tiču poštovanja zakona i profesionalnih standarda u radu javnog medijskog servisa.


Centralna izborna komisija (CIK) BiH počela je proces ovjere političkih subjekata za učešće na lokalnim izborima u BiH zakazanim za 5. novembar ove godine. Podneseno je ukupno 136 prijava političkih stranaka.\nKako je saopšteno, CIK BIH ovjerio je prijave za učešće na izborima za 43 političke stranke, koje u potpunosti ispunjavaju zakonom propisane uslove za ovjeru.\nPrijave četiri političke stranke su odbijene zbog izrečene administrativne mjere uskraćivanja prava kandidiranja na izborima i nedostavljanja prijave u utvrđenom roku.\nOd 379 prijava nezavisnih kandidata za ovjeru učešća na lokalnim izborima 2020. godine, CIK BiH je ovjerio prijave za 278 nezavisnih kandidata, koji u potpunosti ispunjavaju zakonom propisane uslove.\nOvjereno je 48 nezavisnih kandidata predstavnika nacionalnih manjina, 16 nezavisnih kandidata prijedloga grupe od 40 građana i dva nezavisna kandidata prijedloge udruženja.\nOdbačeno je 19 prijava nezavisnih kandidata, zbog neispunjavanja uslova za ovjeru.\nBudući da Bosna i Hercegovina još uvijek nije usvojila budžet, te da se privremeno finansira, još uvijek nisu ni osigurana sredstva od oko dva miliona eura za provođenje lokalnih izbora.\nIako je Parlament BiH 09. jula raspravljao o budžetu institucija – budžet nije usvojen, jer su protiv prijedloga bili zastupnici Saveza nezavisnih socijaldemokrata (SNSD) i Hrvatske demokratske zajednice (HDZ).\nCIK BiH potvrdio je da bez hitno osiguranih sredstava iz državnog budžeta lokalni izbori, koji su zakazani za 15. novembar 2020. godine, ne mogu biti organizovani.\nU međuvremenu, članovi CIK-a usvojili su Zaključak o pokretanju inicijative za donošenje Zakona o dopunama Izbornog zakona BiH, kojim se inicira osiguravanje finansijske neovisnosti Centralne izborne komisije BiH.


Drecun: Važna podrška Rusije u predstavljanju istine o zločinima OVK - Kosovo Online\n17. Februar 2021. • 21:02\nOni su, kako je saopštila Skupština Srbije, razgovarali i o značaju parlamentarne diplomatije i uzajamnoj podršci na međunarodnom planu, kao i o situaciji na Kosovu.\nDrecun, koji je i predsednik skupštinskog Odbora za KiM rekao je po pitanju Kosova, na međunarodnom planu Ruska Federacija najsnažniji oslonac Srbiji.\nKako se navodi, Drecun je gosta iz Rusije upoznao sa aktuelnom situacijom na Kosovu i naglasio da je istina o zločinima tzv. OVK drugačija od one koja prevladava u zapadnom svetu.\n„Podrška Rusije, a naročito ruskih parlamentaraca nama je veoma bitna da se na što više strana predstave činjenice i dokazi o zločinima OVK i time pokaže kako je lažna država Kosovo nastala na brutalnom etničkom čišćenju srpskog naroda na KiM“, kaže Drecun.\nDrecun je naveo da se pozicija Srbije ne menja i da nikad neće priznati lažnu državu Kosovo, kao i da je od izuzetnog značaja podrška koju Rusija pruža u sprečavanju njenog članstva u međunarodnim organizacijama, kao što su UN, Unesko, Interpol.\n„Sve dok Kosovo nije članica Ujedinjenih nacija, i time međunarodno priznata država, neće biti moguće njeno ujedinjenje sa Albanijom i tako realizovanje projekta Velike Albanije“, naglasio je DLeonid Slucki ukazao je da Rusija ne menja svoj kurs i ocenio da je nakon održanih izbora na KiM dodatno zakoplikovana situacija sa formiranjem Zajednice srpskih opština.\nSlucki je naveo da su ruski parlamentarci spremni da pruže punu podršku u predstavljanju istine o zločinima OVK, ističući da je 21. vek, vek parlamentarne diplomatije, koja često može da postigne baš ono što je teško u zvaničnoj diplomatiji.\nDrecun je izrazio zadovoljstvo što Leonid Slucki pokazuje stalno interesovanje za Srbiju i time doprinosi unapređenju strateškog partnerstva i bratstva dva naroda i istakao da je Poslanička grupa prijateljstva sa Rusijom najbrojnija u Narodnoj skupštini, sa 152 člana.\nOn je naveo da je pandemija izazvana virusom kovid 19 onemogućila sprovođenje svih planiranih aktivnosti i saradnje poslaničkih grupa prijateljstva u prethodnoj godini, i izrazio je uverenje da će u skorijem periodu doći do razmena poseta delegacija poslaničkih grupa prijateljstva dva parlamenta.\nSagovornici su se saglasili da se parlamentarnom diplomatijom mogu unaprediti i ekonomske, kulturne i svi drugi odnosi Srbije i Rusije.\nOVK Milovan Drecun Srbija Kosovo ratni zločini\nRusija je uvek bila najbliza i iskreni prijatelj srbije !!!!!!!


Vesti online / Vesti / Srbija / Dačić: Izvinićemo se Haradinaju ako ne dobije redovan ručak u Zabeli\nDačić po običaju bez dlake na jeziku\nOdgovarajući na provokaciju Ramuša Haradinaja, koji traži izvinjenje Vučića i Dačića Kosovu zbog "počinjenih zločina", Dačić je upozorio da od Srbije izvinjenje traži čovek za koga postoje "tone dokaza" da je učestvovao u najtežim zločinima protiv Srba.\n- Kome da se izvinimo? Haradinaju, kome je mesto u zatvoru, na dugogodišnjoj robiji? Za šta da se izvinimo? Za to što ne odustajemo od toga da predočimo celom svetu da on, koji je učestvovao u zločinima, mora da bude procesuiran i da završi iza rešetaka - rekao je Dačić za "Sputnjik".\n* Vlasi: Što nije uspela ratovima, Srbija ostvaruje diplomatskim manipulacijama\nOn je naglasio da Haradinaj možda traži izvinjenje zbog poruke da će, ukoliko postane premijer samoproglašenog Kosova da nastavi ono što je radio kao pripadnik terorističke OVK i da će "veliku Albaniju" da proširi do Niša.\n- Možemo samo, kao zemlja koja poštuje prava zatvorenika, da mu se naknadno izvinimo, ukoliko ne bude imao redovne obroke u Zabeli ili u nekom od zatvora - poručio je Dačić.


Fešta na skalama večeras u Gradskoj kafani - Herceg Novi Cool\nTreća Fešta na skalama, ljetni festival kreativnosti u oblasti rukotvorina, domaće radinosti i gastronomije, počeće večeras u 20 sati u Gradskoj kafani.\nGastro entuzijasti, profesionalci i amateri, predstaviće se sa domaćim specijalitetima, jelima inspirisanim ljetom i plodovima ljeta, naročito grožđem i smokvama, ne samo u tipičnim, već i maštovitim slanim kombinacijama.\n‘Trpeza će biti postavljena od 20 časova, konzumacija je donatorska, prikupljamo sredstva za produkciju knjige Novski stađuni, a dio prohoda usmjeravamo za djecu sa smetnjama u razvoju. Uz specijalitete lokalnih restorana, delicije od smokava i grožđa naših domaćica i organizacija, i vino domaćih proizvođača, pripremili smo i reviju šešira koji su inspirisani plodovima ljeta, ručno rađenog nakita, a sa Boka bendom snimamo spot za pjesmu’Uzmi smokvu” – kažu organizatori iz hercegnovskog udruženja Ruke.\nFešta će biti nastavljena i sutra, na Stepeništu 28. oktobra, od 18 do 23 sata, uz izložbu rukotvorina i proizvoda domaće radinosti i muzički nastup Boka benda.\nManifestacija se održava uz podršku Turističke organizacije Herceg Novi, Opštine Herceg Novi, Ministarstva poljoprivrede i ruralnog razvoja u Vladi RCG i u saradnji sa brojnim partnerima, saradnicima i izlagačima.\nPrethodni članakMarazano i Čišić zaokružuju listu specijalnih gostiju XI HSF-a\nSljedeći članak,,Get It” – nova traka dvojca 84Bit ušla u TOP 100 House liste na Traxsource-u\nFilmska antologija sa dva različita kraja svijeta


13.11.2014. - 09:47h 10:22h Autor: lovesensa.rs\nNa nebu se trenutno nalazi konjunkcija Venere i Saturna u Škorpiji i opisuje aktiviranje odnosa dvoje zrelih ljudi. Ovaj aspekt donosi veze koje traju, nekada veze koje dugo čekamo, u kojima je potrebna odgovornost i posvećenost. U ovakvim vezama često postoji razlika u godinama, nekad i ostajanje u odnosu zbog dužnosti i brige prema partneru.\nOVDE saznajte kojih 7 pitanja treba da postavite sebi na vreme da biste znali da li je on pravi muškarac za vas!\nPartner može biti hladan i rezervisan po prirodi i da mu pokazivanje emocija ide teže, ali postoji privrženost i potreba da se ljubav pokazuje kroz kompromise, činjenje, trud i sigurnost. Ljubav traje i ako nema zaljubljenosti, jer prelazi u kvalitetniji odnos – brak.\nŽivite kvalitetnije - 5 ključnih pravila da očistite kuću od negativne energije, otkrijte OVDE.\nU odnosu se traže struktura i organizacija, uzajamno poštovanje, postavljanje granica, vernost, finansijska sigurnost i uvažavanje. Veza vremenom postaje sve bolja, a žene sa ovim aspektom često sa godinama postaju sve zadovoljnije i lepše.\nU mlađim godinama ih često privlače stariji partneri, ali je moguće da i u kasnijim godinama budu privučene mlađim muškarcem. Ukoliko su nezreli, odnos neće trajati, jer Saturn zahteva zrelost, samokontrolu i odgovornost.\nOVDE pročitajte šta su zvezde za vas pripremile u horoskopu za mesec novembar.


Crta: Skupština propustila priliku da efikasnije spreči funkcionersku kampanju | Insajder\nUsvajanjem izmena i dopuna zakona o sprečavanju korupcije, Agenciji za borbu protiv korupcije i finansiranju političkih aktivnosti, Skupština je propustila priliku da doprinese efikasnijem sprečavanju prakse funkcionerske kampanje, saopštila je organizacija Crta. Kako je navedeno u saopštenju, poslanici nisu usvojili amandman, podnet na inicijativu te organizacije, kojim bi javnim funkcionerima bilo zabranjeno da tokom kampanje učestvuju u promociji rezultata rada organa javne vlasti, kao što su pokretanja ili završeci infrastrukturnih i sličnih radova, finansiranih državnim novcem.\n"Oslanjajući se na rezultate posmatranja izbora i preporuke OSCE/ODIHR-a, Crta već dugo ukazuje na činjenicu da je nejasno razgraničenje između državnih dužnosti i stranačkih aktivnosti jedan od ključnih problema izbornog procesa u Srbiji. Već godinama su predizborne kampanje obeležene svečanostima na kojima državni funkcioneri presecaju crvene trake, od puštanja u rad deonica auto-puta do ugradnje novog lifta, čime se birači podstiču da glasaju za političke opcije kojima pripadaju ti funkcioneri", saopštila je Crta.\nKako se dalje navodi, pozitivan pomak je načinjen pošto je usvojen amandman, podnet takođe na inicijatiivu Crte, kojim Agencijia za borbu protiv korupcije obavezuje da u roku od 5 dana donese odluku o potencijalnim slučajevima zloupotrebe javnih resursa i funkcionerske kampanje.\nPoslanici Skupštine Srbije usvojili su juče set zakona čija bi primena, kako je u raspravi istaknuto, trebalo da doprinese stvaranju boljih i pravednijih izbornih uslova. Poslanici su usvojili izmene i dopune Zakona o finansiranju političkih aktivnosti, izmene i dopune Zakona o sprečavanju korupcije, izmene i dopune Zakona o Agenciji za borbu protiv korupcije, kao i dopune Zakona o javnim preduzećima.\nNova zakonska rešenja trebalo bi pre svega da ograniče takozvanu funkcionersku kampanju.\nKako je rečeno u raspravi, funkcioneri stranaka koji su istovremeno na javnoj funkciji ili su direktori javnih preduzeća, neće smeti da javne resurse koriste u stranačke svrhe.\nObrazlažući ove propise u parlamentu ministar državne uprave i lokalne samouprave Branko Ružić rekao je da bi oni trebalo da obezbede pravednije uslove za izbore i da unaprede izborni proces predložen uz uvažavanje preporuka Organizacije za evropsku bezbednost i saradnju (OEBS) i Kancelarije za demokratiju i ljudska prava (ODIHR).\nRužić je dodao da su izborna pravila ista kakva su bila i 2008. i 2012. godine, ali da je ova "vlada rešena da ispravi nasleđene slabosti koje se odnose na upotrebu javnih resursa u predizbornoj utakmici i funkcionersku kampanju kako bi svi učesnici na izborima imali jednake uslove i kako bi građani imali što pouzdaniji i transparentniji izborni proces."\nIzmenama će, kako je dodao, biti uređeno finansiranje političke aktivnosti tokom izborne kampanje, upotreba javnih resursa, dužnosti, zabrane i ograničenja najviših državnih i javnih funkcionera i direktora javnih preduzeća, a konkretne mere usmerene su na potpuno razdvajanje stranačkih i državnih aktivnosti tokom izbornog procesa.\nNajznačajniju ulogu u procesu, naveo je Ružić, ima Agencija za borbu protiv korupcije, kojoj će državni i lokalni organi koji su finansirali političke subjekte biti dužni da u roku od tri dana dostave eventualne tražene podatke, a agencija mora da odluči u roku od pet dana i donese rešenje da li je povređen zakon.


Politika privatnosti - Dnevni Žurnal\nRedakcija Dnevnog Žurnala Vam želi omogućiti jasan uvid u sve ono što bi se moglo ticati Vaše bezbednosti i sigurnosti.\nOvde Vam predstavljamo neke najosnovnije informacije o principima našeg rada u skladu sa novim evropskim GDPR zakonom koji je stupio na snagu 25. maja 2018. godine.\nPortal Dnevni Žurnal NE PRIKUPLJA vaše IP adrese i ne prati Vašu aktivnost na internetu ukoliko se ne odnose na naš portal. Naši serveri nalaze se u saveznoj američkoj državi Arizoni, kompanija koja održava servere briše osnovne podatke o našim posetiocima i oni se ne koriste za dalje namene. Kompanija “NC Hosting” kontroliše se zakonima Sjedinjenih Američkih Država.\nNemamo uvid u Vaše ime, prezime, pravu fizičku adresu, brojeve telefona niti uvid u Vašu istoriju u pretraživaču, bankovne račune niti posete ka drugim sajtovima.\nIP adrese koje su zabeležene u našim privremenim statistikama služe SAMO za analiziranje poseta na našem sajtu. Kako bi znali kada i u kolikom broju nas je neko posetio iz određene države.\nNe prikupljamo detaljne podatke o Vama niti pratimo Vaše dalje aktivnosti na internetu.\nNa našem portalu korisnici nemaju opciju da se uloguju samim tim ne prikupljamo ni Vaše email adrese.\nNašim korisnicima samo omogućili da koriste VPN servise kako bi čitali naše vesti, što znači da imate potpunu anonimnost identiteta, u takvim slučajevima naše statistike neće moći da tačno odrede iz koje države dolazite.\nNe nudimo korisnicima ostavljanje komentara na naše vesti samim tim trećim stranama poput fejsbuka, google ili pojedinih pluginova zabranili smo pristup Vašim podacima i Vaša poseta biće poznata samo nama.\nUkoliko ste i dalje zabrinuti za svoju bezbednost možete nas kontaktirati na email redakcije kako bismo Vam detaljno obrazložili na koji način rešavamo IP adrese i podatke.\nPOSEBNO OBAVEŠTENJE: U toku analiziranja možemo saznati sa kojim uređajem ste posetili naš portal. Tačnije sa koje vrste uređaja kao što su mobilni telefoni, kompjuteri ili tablet računari, ipak ne dobijamo informacije o vlasnicima i njihovim ličnim podacima sa tih uređaja!


Lidl povukao je sa tržišta ovaj proizvod zbog pesticida - Da li je opasan? Oglasio se Lidl\nLidl povukao je sa tržišta ovaj proizvod zbog pesticida – Da li je opasan? Oglasio se Lidl\nTrgovinski lanac Lidl povukao je sa tržišta pastu od susama zbog povećane količine sredstava za zaštitu bilja koji su pronađeni u njoj.\nKako se navodi u obaveštenju objavljenom na sajtu ovog lanca, razlog povlačenja je to što proizvod nije u skladu sa Uredbom EU i Pravilnikom Republike Srbije, Pravilnikom o maksimalno dozvoljenim količinama ostatka sredstva za zaštitu bilja u hrani i hrani za životinje jer je utvrđena povećana količina etilen-oksida.\nKompanija poziva kupce koji su kupili ovaj proizvod sa rokovima upotrebe 03/2022 i 06/2022 da ga vrate u bilo koju Lidlovu prodavnicu.\n“Povrat novca će biti izvršen i bez dostavljenog računa”, navodi se u obaveštenju.\nNavode da se obaveštenje odnosi isključivo na proizvod “1001 delights Susam pasta, 120g”, sa navedenim rokovima upotrebe, od proizvođača WEIAND GmbH, te da se obaveštenje ne odnosi na druge proizvode ovog proizvođača, kao ni na proizvode drugih proizvođača.\nOglasila se kompanija – analize sprovedene u Nemačkoj\n“Internacionalni dobavljač WEIAND GmbH na osnovu sprovedenih analiza u laboratoriji u Nemačkoj utvrdio je nepravilnosti kod proizvoda pod nazivom ‘1001 delights Susam pasta’ i povukao ga iz prodaje iz Lidl prodavnica u svim zemljama gde se proizvod prodavao, što je slučaj i u Srbiji.\nRazlog povlačenja je što proizvod nije u skladu sa Uredbom Evropske unije 396/2005, kao ni sa Pravilnikom Republike Srbije, Pravilnikom o maksimalno dozvoljenim količinama ostataka sredstva za zaštitu bilja u hrani i hrani za životinje (Sl. glasnik RS, br. 132/20), jer je utvrđena povećana količina etilen oksida”, saopštili su iz Lidla Srbija za B92.net.\n“Ovaj slučaj ne predstavlja visok zdravstveni rizik prilikom konzumacije, ali kao kompanija koja visoko uvažava segment odgovornog poslovanja, Lidl je transparentno obavestio svoje potrošače o datom opozivu, što je uobičajena procedura”, rekli su iz kompanije.


Potpisan Sporazum između Ministarstva odbrane i Ministarstva prosvete, nauke i tehnološkog razvoja | INFO 24\nPotpisan Sporazum između Ministarstva odbrane i Ministarstva prosvete, nauke i tehnološkog razvoja\nPotpredsednik Vlade i ministar odbrane dr Nebojša Stefanović i potpredsednik Vlade i ministar prosvete, nauke i tehnološkog razvoja Branko Ružić potpisali su danas Sporazum između dva ministarstva o organizovanju nagradnog konkursa za učenike osnovnih škola na temu „Naš vojnik – naš herojˮ, a kojim se, takođe, predviđa da će osnovci uz đačke knjižice imati pravo na besplatan ulazak u vojne muzeje.\nMinistar Stefanović istakao je značaj razmišljanja o omladini, kao o budućnosti naše zemlje, i dodao da saradnja dva ministarstva već postoji, ali i namera da se ona unapredi.\n– Ovo je projekat kroz koji želimo da upoznamo svako dete u našoj zemlji sa našom slavnom istorijom i sa našim tradicijama. Sve ono što možete da vidite u našim muzejima, a da to ne bude samo još jedna školska ekskurzija u kojoj ćete proći kroz neke prostorije, već da možete sami sa vašim roditeljima da dođete i pogledate zbog čega smo zemlja koja ima tako slavnu tradiciju i zbog čega u svetu govore podignute glave i sa poštovanjem kada izgovaraju ime Srbije – naglasio je ministar Stefanović.\n– Ministarstvo odbrane ima nekoliko, zaista, sjajnih postavki, ima spomen-sobe u našim jedinicama, ima ovaj divan Vojni muzej, ima Muzej vazduhoplovstva. I verujemo da naša deca treba da se upoznaju sa onim što je u njima izloženo, da budu ponosna što je naša vojska uvek bila oslobodilačka. Zato želimo da uz đačku knjižicu imaju besplatan ulazak. I verujem da će ovaj sporazum, koji smo upravo potpisali, omogućiti svoj kreativnoj deci da kroz nagradni konkurs pokažu kako vide profesiju vojnika, koja je jedna od najplemenitijih profesija u našoj zemlji – poručio je ministar Stefanović.\nGovoreći o konkursu, ministar Stefanović je istakao da će on biti otvoren od ponedeljka i da su za one najbolje pripremljene nagrade, među kojima su i korišćenje simulatora letenja, knjige, kao boravak u vojnim odmaralištima širom naše zemlje.\n– Zahvalio bih ministru Ružiću na razumevanju da faktički svi učenici završnih razreda srednjih škola širom naše zemlje imaju priliku da se upoznaju sa svim važnim, osnovnim stvarima vezanim za Vojsku Srbije– istakao je ministar Stefanović.\nOn je podsetio da učenici u završnim razredima uče i o svojim pravima i obavezama i mogućnostima koje nudi naš sistem odbrane.\n– Meni je to veoma važno da kod mladih ljudi prenosimo i to iz usta onih koji su pozvani da to govore, dakle, od naših vojnika, oficira i podoficira, osećaj patriotizma, osećaj ljubavi prema našoj Srbiji, i sve ono što je zaista divno i što krasi ove ljude koji nose uniforme sa bojama naše zemlje. Mi smo i pored nepovoljne epidemiološke situacije u čak 96 odsto škola realizovali ovaj program, što govori i o želji učenika da ga pohađaju, ali i o naporima ljudi iz Ministarstva odbrane i obrazovanja da se posvete ovome i na tome im se zaista srdačno zahvaljujem – istakao je ministar odbrane.\n– Uveren sam da ćemo upravo u skladu sa onim što i jeste intencija – da dobijemo pregršt predivnih radova, imati mnogo „slatkih muka“ da se opredelimo ko će biti laureati ili pobednici – naglasio je ministar Ružić.\n– Važno je da svi građani naše zemlje, od onih najmlađih, koji su budućnost naše Srbije, do onih najstarijih, poštuju vojsku naše države, naravno, da poštuju i zastavu, grb i himnu i to je jedan od načina da očuvamo i da baštinimo svoj identitet i naš vrednosni sistem – ocenio je ministar Ružić.\nU periodu od 11. oktobra do 11. novembra 2021. godine, učenici svih osnovnih škola na teritoriji Republike Srbije, od prvog do osmog razreda, imaće priliku da radom na temu „Naš vojnik – naš herojˮ u jednoj od četiri kategorije – srpski jezik, likovna kultura, muzička kultura i tehnika i tehnologija konkurišu za vredne nagrade koje je pripremilo Ministarstvo odbrane.


Počeli su radovi na uređenju najdužeg atarskog puta - Srbobran Danas\nKako je danas ponovio predsednik Opštine Radivoj Debeljački, pri obilasku srbobranskog atara, nastavlja se sa ulaganjem u poljoprivredu na lokalnom nivou, a trenutno je u fokusu uređivanje atarskih puteva kako bi poljoprivredne mašine sa lakoćom mogle da dođu do njiva.\nDebeljački je sa svojim saradnicima, predstavnicima Saveta Mesnih zajednica, obišao neke od lokacija koje su u prethodnom periodu završene, ali i jednu na kojoj su radovi tek započeti. Putevi koji su rađeni i koji su u planu da se urade izabrani su nakon razgovora sa samim poljoprivrednim proizvođačima, a neki su se pravci i sami nametnuli svojom frekventnošću.\n„U toku prethodne i u novoj budžetskoj godini opredelili smo 40 miliona dinara, što će biti dovoljno da se uradi nekih 30 kilometara atarskih puteva, a biće uređeni onako kako smo to i u prethodnom periodu radili, odnosno biće nasuti struganim asfaltom. Taj materijal se pokazao kao jako dobro rešenje jer te puteve sad ne koriste samo poljoprivrednici, već i oni koji u našem ataru imaju vikendice, salaše i neke druge nekretnine. Prilaz tim objektima je bio jako težak putničkim vozilima, pogotovo kad su putevi vlažni. Nastavićemo naravno i u narednom periodu da se bavimo poljoprivrednicima i njihovim zahtevima, da razgovaramo sa ljudima i iznalazimo rešenja. Mislim da je takav odnos prema poslu na korist svih građana opštine Srbobran“, rekao je predsednik Debeljački obilazeći nadaljski atar, na putu koji vodi ka vikend zoni kod kanala DTD.\nOn je najavio da će se po ovom pitanju jednako raditi u sva tri naseljena mesta opštine, razgovori su obavljeni, utvrđeno je koji su najvažnij pravci za nasipanje i kreće se sa realizacijom. Jedan takav put počeo je da se uređuje u delu atara prema Bečeju u dužini od 15 kilometara koji povezuje Segedinac i Subotički put u nivou salaša familije Belić. Radi se na ravnanju zemljanog puta kako bi zatim kamioni mogli da počnu nasipanje istog sa grebanim asfaltom.\n„Važno je da napomenem, juče smo započeli radove na jako frekventnom atarskom putu, spaja delove atara prema Subotici i Bečeju, i kao takav je od strane naših poljoprivrednika označen kao vrlo značajan. Jako nam je važno da poljoprivrednici osete podršku sa naše strane, jer je to grana privrede koja je dominantna u našoj lokalnoj zajednici. U komunikaciji sa njima u velikoj meri nam pomažu Mesne zajednice u sva tri naseljena mesta, kako bi se uvažili interesi i zahtevi naših poljoprivrednih proizvođača. Takođe, važno nam je i da ulažemo u vikend zone, jer smatramo da Srbobran ima dobru perspektivu za razvoj tog vida turizma u budućnosti. Vikendice koje dobiju ovakav put automatski dobijaju na vrednosti i postaju zanimljive za posetioce, ali i za one koji bi gradili nove“, dodao je Debeljački.\nNa sve pomenuto nadovezao se predsednik Saveta MZ Turija, Miloš Jovanović, pominjući akciju koju su ratari ovog mesta samoinicijativno pokrenuli. „Posle pomenute najduže deonice u Srbobranu, sledeća je u Turiji, put koji vodi ka Sirigu. Turinci su se juče sami organizovali i ravnali svojim mašinama ovaj put, uz nekoliko priključnih puteva, što je za svaku pohvalu i govori o jedinstvu lokalnih ljudi. Ova deonica je u planu da bude nasipana grebanim asfaltom, nakon čega će lokalni poljoprivrednici, ali i svi drugi naši građani, dobiti kvalitetniju saobraćajnicu i kraću vezu sa Novim Sadom“, saopštava Jovanović.\nNaši sagovornici svesni su da bi asfaltiranje nekih od ovih puteva bilo najbolje rešenje, ali takođe znaju da to nije realno za očekivati da se uradi, bar ne za sad. Način koji se trenutno primenjuje za manje novca donosi više kilometara puta, što pokriva potrebe najpre poljoprivrednika, a zatim i svih drugih korisnika ovih puteva.\n29. juna 2022., 05:34


Ministarstvo kulture osudilo ubacivanje letaka u dvorište N1 i lepljenje plakata na zgradu RTS-a | Insajder\nMinistarstvo kulture osudilo ubacivanje letaka u dvorište N1 i lepljenje plakata na zgradu RTS-a\n„Srbija ne sme da postane zemlja u kojoj se politički stavovi i uverenja izražavaju na način suprotan zakonu, javnom redu i opštem interesu. Pritisci na novinare su neprimereni i za svaku osudu u svakom demokratskom društvu i zato se s pravom očekuje da policija i tužilaštvo, u koje Ministarstvo kulture i informisanja ima apsolutno poverenje, učini sve da se akteri ovog čina kao i njihovi nalogodavci, privedu pravdi i primereno kazne“, naveli su iz tog resora povodom ubacivanja letaka u dvorište televizije N1.\nNepoznate osobe ubacile su u sredu uveče letke u dvorište televizije N1, u vreme emitovanja emisija „Pressing“ u kojoj je gost bio predsednik Samoopredeljenja i budući premijer Kosova Aljbin Kurti.\nPo navodima N1, na lecima su bile fotografije albanskog premijera Edija Rame i Jugoslava Ćosića - programskog direktora te televizije i autora emisije „Pressing“, ispod kojih piše „ima neka tajna veza“.\nInače, nekoliko studenata udruženja Jedan od pet miliona saslušano je u policijskoj stanici jer su tokom protesta farbali vrata javnog servisa u pink. Oni su bili na saslušanju po krivičnoj prijavi koje je podneo generalni direktor RTS.